Lätis Adažis viidi minema punaväe sõdurite mälestuskivi, kinnitas neljapäeval BNS-ile linnavolikogu esimees Māris Sprindžuks.
Tema sõnul ei otsustanud mälestusmärki maha võtta vald ise, vaid see oli eraalgatus, mida valla juht ei pidanud kuidagi taunitavaks.
“Pärast Venemaa sissetungi Ukrainasse hakkas Lätis rahvaliikumine võtma maha mälestusmärke, mille juurde inimesed kogunevad ülistama kommunistlikku õpetust ja Venemaa sõjajõudu,” ütles Sprindžuks.
Vallajuht rõhutas, et mälestuskivi asus kohas, kus ei olnud sõjahauda ega lahingupaika. Viimastel aastatel sellesse kohta 9. maid tähistama inimesi eriti ei kogunenud, kuid Nõukogude ajal veeti sinna koolilapsi.
Venemaa vallandas 24. veebruaril Ukraina vastu sõja. See olukord sunnib Euroopa riikide elanikke muutma oma varasemat sallivat suhtumist punaväe võidu mälestusmärkidesse.
Otsuse mälestusmärkide mahavõtmise kohta on juba langetanud Ogre ja Jelgava omavalitsus. (BNS)